b'\n_START_ARTICLE_\nSivi uhati netopir\n_START_SECTION_\nOpis\n_START_PARAGRAPH_\nSivi uhati netopir v dol\xc5\xbeino dose\xc5\xbee med 41 in 58\xc2\xa0mm, razpon prhuti ima med 255 in 292\xc2\xa0mm, tehta pa med 5 in 13 grami. Uhlji so dolgi med 31 in 41\xc2\xa0mm, v \xc5\xa1irino pa merijo med 22 in 24\xc2\xa0mm._NEWLINE_Najbolj aktiven je ob mraku, pogosto pa lovi tudi podnevi. Parjenje se za\xc4\x8dne v septembru, mladi\xc4\x8di pa pridejo na svet junija naslednje leto. \xc4\x8cez zimo ta vrsta hibernira v skupinah od dva do pet osebkov.\n_START_SECTION_\nEholociranje\n_START_PARAGRAPH_\nTa vrsta netopirjev lovi no\xc4\x8dne insekte s pomo\xc4\x8djo eholociranja na frekvencah med 18 in 45\xc2\xa0kHz, z najve\xc4\x8djo energijo na 28\xc2\xa0kHz. Obi\xc4\x8dajno impulz traja 5,8 ms.'